Jõelähtme Vallavalitsuse 25.09.2026.a. korralduse 
„Jägala joa puhkeala parklas kohviautomaadi paigaldamiseks kirjaliku enampakkumise väljakuulutamine ning enampakkumise tingimuste ja vormide kinnitamine“
LISA 1

Jägala joa puhkeala parklas kohviautomaadi paigaldamise eesmärgil rentniku leidmiseks kirjaliku enampakkumise tingimused 2026


1. Enampakkumise korraldaja: Jõelähtme Vallavalitsus, Postijaama tee 7, Jõelähtme küla, 
Jõelähtme vald, 74202 Harjumaa.
Esindaja: Priit Põldma
Tel. 6054 882
E-post: priit.poldma@joelahtme.ee
2. Kasutusse antava vallavara asukoht ja kasutusotstarve:
2.1. Jõelähtme vallale kuulub Jägala Joa puhkeala kinnistu (k/t 24505:002:0278), koos lõunakaldal asuva avaliku parklaga, Jägala-Joa külas, Jõelähtme vald, Harjumaa. Jägala joa parklasse haljasalale on paigaldatud elektrikilp erinevate müüjate teenindamiseks. Enampakkumisel oleva kohviautomaadi asukoht on näidatud lisas (Lisa 2). 
2.2. Plats renditakse kohviautomaadi paigaldamise eesmärgil teenindamaks piirkonna külastajaid. 
2.3. Kasutusse antav ala on vastavalt otstarbe ja suurusega Jägala joa puhkeala parkla äärsel haljasalal – Lisa 2.
2.4. Müügiplats antakse kasutusse 36 kuuks 16.10.2026-15.10.2029.a.
2.5. Müügiplatsi kasutusse saajal on võimalik paigaldada müügiplatsile kohviautomaat.
3. Müügiplatsile seatavad olulised tingimused:
3.1. kasutusse saaja kannab kõik vallavara kasutamisega seotud kulud (sh kõrvalkulud);
3.2. müügipunkt peab olema avatud ööpäevaringselt;
3.3. kasutusse saaja tagab kohviaparaadi lähiümbruse korrashoiu prahist ja puhastamise lumest.
3.4. paigaldatav kohviaparaat peab omama autonoomset kaughaldust - Süsteem annab märku kui masin tühjeneb ja paneb süsteemi ülesse tehniku väljakutse. 
3.5. Soodus programm - klubi liikmed saavad soodsamalt kohvijooke.
3.6. Automaat peab omama valgustust mis võimaldab ka pimedal ajal kohvijooke osta.
4. Vallavara antakse kasutusse tasu eest, millele kehtivad järgnevad tingimused:
4.1. tasu arvestamise perioodiks on 36 (kolmekümnekümne kuue) kuuline ajavahemik ja tasu makstakse kuupõhiselt;
4.2. tasu alghind müügiplatsi enampakkumisel on:
4.2.1. Jägala joa parklas - 50,00 eurot;
4.2.2. tasu makstakse lepingu sõlmimisel 2 (kahe) kuu osas tagatisrahana kohe lepingu sõlmimisel ja edaspidi kuupõhiselt rendikuu alguses 7 (seitsme) päeva jooksul Jõelähtme Vallavalitsuse poolt jooksva kuu kohta e-posti teel esitatud arve alusel;
4.2.3. müügiplatsi tasule lisanduvad elektri kuumaksed vastavalt kasutatud kogusele ja hinnale. 
5. Pakkujale esitatavad nõuded:
5.1. [bookmark: _Hlk129184097]Pakkuja esitab kontseptsiooni (enda nägemuse) teenuse osutamise kirjeldusega. 
5.2. [bookmark: _Hlk129184132]müügiplatsi üürnik mõõdab tarbitud elektrienergiat ja edastab iga kuu 1. kuupäeva seisuga e-posti aadressile: marko.raudlam@joelahtme.ee;
5.3. [bookmark: _Hlk129184157]kõik teenused ja tooted peavad olema selgelt eristuva ja üheselt arusaadava müügihinnaga. Ostjatel peab olema võimalus kõikide kaupade ja teenuste eest tasuda nii sularahas kui ka kaardimaksega;
5.4. pakkuja peab pakkumuse esitamise hetkeks olema täitnud kõik Jõelähtme valla ees võetud kohustused ja tal ei tohi olla võlgnevusi Jõelähtme valla ees;
5.5. Pakkuja vastutab oma vara korrashoiu eest sh. vargus ja vandaalitsemine.
5.6. pakkuja peab olema täitnud kõik kohustused riiklike ja Jõelähtme valla kohalike maksude osas;
5.7. pakkuja peab olema maksevõimeline;
5.8. pakkuja vara ei või olla sekvestri alla pandud ja tema suhtes ei või olla algatatud likvideerimismenetlust ega tehtud pankrotiotsust;
5.9. pakkuja peab omama kogemust oma valdkonnas vähemalt 2 aastat;
5.10. pakkuja võib esitada ainult 1 (ühe) pakkumuse müügiplatsi osas;
6. Pakkumuse koosseisus esitada:
6.1. pakkumus vastavalt Jõelähtme Vallavalitsuse 25.09.2026 korralduse lisas (Lisa 3) kinnitatud vormil;
6.2. volikiri (juhul, kui pakkumuse allkirjastanud isiku esindusõigus ei tulene seadusest);
6.3. värvifotod või värviprindid A4 formaadis paberil maa-alale paigaldatavast kohviaparaadist.
7. Pakkumus saata või tuua Jõelähtme Vallavalitsuse kantseleisse aadressil Postijaama tee 7, Jõelähtme küla, Jõelähtme vald, Harjumaa 74 202 järgnevalt vormistatuna:
7.1. pakkumus on köidetud/klammerdatud;
7.2. pakkumus esitatakse suletud ümbrikus;
7.3. ümbriku vasakusse ülanurka märgitakse pakkumuse esitaja nimi, registrikood/ isikukood ja aadress;
7.4. ümbriku keskossa märgitakse „Müügiplatsile rentnikute leidmiseks kirjalik enampakkumine“ ja „Mitte avada enne 14.10.2026 kell 11.00“.
8. Pakkumuste esitamise tähtaeg on 14.10.2026 kell 9.00.
9. Pakkumused avatakse 14.10.2026 kell 11.00. Pakkumuste avamine on avalik. Kõikidele pakkujatele saadetakse protokoll pakkumuste avamise ja kvalifitseerimise kohta. Edukaks tunnistatud pakkumused kinnitab vallavalitsus oma korraldusega.
10. Parima pakkumuse väljaselgitamisel lähtutakse: 
10.1. Konkursi tingimustena on võrdselt olulised nii vallavara kasutamise eest makstava tasu suurus (50%), kui pakkuja esitatud kontseptsioon kohapeal müügikohas konkursi tingimustele vastava toitlustusteenuse pakkumiseks ja kaubandusteenuse osutamiseks avalikkusele (50%).
10.2. ühe rendikuu eest pakutava kõrgeima tasu suurusest ühe ruutmeetri kohta (ilma käibemaksuta). Mitme võrdse kõrgeima pakkumuse korral antakse pakkujatele võimalus esitada vallavalitsuse poolt määratud tähtaja jooksul täiendav kõrgem pakkumus;
10.3. [bookmark: _Hlk129184633]Sarnaste pakkujate puhul kehtib põhimõte: esimesena pöördujad esmalt.
11. Pakkumise võitja peab vallavara kasutusse saamiseks sõlmima Jõelähtme Vallavalitsusega lepingu.
12. Vallavara vahetusse lähedusse on lubatud paigaldada ainult Jõelähtme Vallavalitsuse maa-, ehitus- ja planeerimisosakonna poolt heakskiidetud ning vallaruumi sobivat kaubanduslikku inventari. Vallavara vahetusse lähedusse paigaldatav kaubanduslik inventar ei tohi segada liikumist. Vallavalitsusel on õigus teha ettepanekuid muudatuste sisseviimiseks vallavara vahetusse lähedusse paigaldatava kaubandusliku inventari kujundusse või tunnistada pakkumine mittesobivaks juhul, kui vallavara vahetusse lähedusse paigaldatav kaubanduslik inventar ei ole sobiliku välimusega, ei sobi vallaruumi või häirib külastajate liikumist.
13. Kui kõrgeima pakkumuse teinud isik ei ole 2 (kahe) nädala jooksul pärast enampakkumise tulemuse kinnitamise otsuse teatavakstegemist sõlminud lepingut, on vallavalitsusel õigus tunnistada enampakkumine antud müügiplatsi osas nurjunuks või kui on olemas alternatiivne pakkumus antud müügiplatsile, sõlmida leping selle pakkujaga. 

